CELEX: 62008TN0201
Language: et
Date: 2008-05-26 00:00:00
Title: Kohtuasi T-201/08: 26. mail 2008 esitatud hagi — Market Watch versus Siseturu Ühtlustamise Amet (SEROSLIM)

2.8.2008   
            
            
               ET
            
            
               Euroopa Liidu Teataja
            
            
               C 197/27
            
         26. mail 2008 esitatud hagi — Market Watch versus Siseturu Ühtlustamise Amet (SEROSLIM)
   (Kohtuasi T-201/08)
   (2008/C 197/49)
   Hagiavaldus esitati inglise keeles.
   Pooled
   
      Hageja: Market Watch Franchise & Consulting, Inc. (Freeport, Bahama) (esindajad: advokaat J. E. Korab)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Ares Trading, SA (Aubonne, Šveits)
   Hageja nõuded
   
               —
            
            
               Tunnistada hageja esitatud kaebus vastuvõetavaks;
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 6. märtsi 2008. aasta otsus asjas R 0805/2007-2 ja jätta rahuldamata taotlus, mille esitas apellatsioonikojas toimunud menetluse teine menetluspool vaidlusaluse ühenduse kaubamärgi kehtetuks tunnistamiseks;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: Hageja
   
      Asjaomane ühenduse kaubamärk: sõnamärk „SEROSLIM” kaupadele ja teenustele klassides 3, 5 ja 35 — taotlus nr 4 113 321
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: sõnamärk „SEROSTIM” kaupadele klassis 5 — ühenduse kaubamärk 2 405 694
   
      Vastulausete osakonna otsus: Rahuldada vastulause seoses kõikide kaupadega klassis 5 ja klassi 3 liigitatud „seepide, juuksevedelike ja hambapastade” osas.
   
      Apellatsioonikoja otsus: Jätta kaebus rahuldamata.
   
      Väited: Nõukogu määruse nr 40/94 artikli 8 rikkumine, kuna igasuguse segiajamise tõenäosuse olemasolu hindamise puhul on kõige olulisem kahe vaidlusaluse kaubamärgi üldilme asjaomase avalikkuse jaoks. Lisaks sõltub kaubamärgiõiguse osas asjakohase segiajamise tõenäosuse olemasolu sel puhul suurest hulgast asjaoludest, kaasa arvatud — kuid mitte üksnes — vaidlusaluse kaubamärgi tuntusest, seostest, mida kasutatav registreeritud kaubamärk näib suutvat luua, ning kaubamärgi ja tähise või viidatud kaupade ja teenuste vahelise sarnasuse ulatus.